(Jacque Fresco, Projekto Venera įkūrėjas) Prieš daugelį metų, aš klausdavau žmonių:
"Ar manote, kad mes kada nors nuskrisime į Mėnulį?"
Jie sakė: "Nei per tūkstantį metų."
Aš sakiau: "Ar mokėtės apie raketas ir keliones po kosmosą?" -"Ne."
"Tuomet kodėl taip nusprendėte?" -"Tiesiog sveikas protas diktuoja."
Jei turėtume sveiko proto, nebūtų karų, skurdo, alkio
ar mūsų aplinkos naikinimo.
Jeigu galime nusiųsti žmogų į Mėnulį,
tuomet tikrai galime išspręsti ir šias problemas.
[Jeff Hoffman, į pensiją išėjęs NASA astronautas] Būdamas šešerių metų, kaip ir dauguma vaikų,
aš svajojau skristi į kosmosą. Aš dabar tokio amžiaus,
kad man būnant mažam, vieninteliai astronautai buvo Flash Gordon ir Buck Rogers.
Aš užaugau ir tapau profesionaliu astronomu.
Man nusišypsojo laimė būti išrinktam į pirmąją palydovo įgūlos grupę.
Ilgai treniravomės.
Žinoma, turi išbandyti daugybę skirtingo tipo simuliatorių.
Bet kai tu jau iš tiesų sėdi raketoje,
tu supranti "Ei, čia jau ne simuliatorius!"
Visa transporto priemonė šiek tiek dreba ties pagrindu.
Tada, apačioje po savimi išgirsti tą griausmą.
Visas erdvėlaivis truputį palinksta į priekį.
Tada, kai grįžta atgal į vertikalią poziciją,
staiga, "Bam!" kietojo kuro raketos įsijungia.
Kyla nepaprastas drebėjimas ir triukšmas.
Sekančias dvi minutes tu sėdi
ant tokios nepaprastos jėgos.
Aš laikiausi įsikibęs, galvodamas
Oho! Tikiuosi visas šitas aparatas atlaikys.
Ir žinoma išlaikė.
O tuo metu, mes žiūrime pro langą.
Mėlynas dangus jau pavirto kosmoso juoduma.
Ir aš tolumoje matau Afrikos pakrantę iškylančią prieš akis.
Aš visada prisimenu ką jaučiau pirmojo skrydžio metu, kuomet suvokiau:
Oho, tu jau kosmose!
Tu matai iš orbitos saulėtekius ir saulėlydžius.
16 kartų per parą.
Ypač skrendant virš Žemės naktį,
pamatai tikrą žmonių civilizacijos vaizdą.
Dienos metu, žiūri žemyn ir matai Žemės spalvas.
Matai žemyno formas, kontinentus.
Yra daugybė nuostabių dalykų, kuriuos gali išvysti dienos metu.
Taip pat galima pamatyti įtaką,
kurią žmonės padarė mūsų planetai, ir tai gali būti ganėtinai baisu.
Per 11 skraidymo metų,
aš stebėjau kaip Amazonės džiunglės buvo be perstojo naikinamos.
[Rondonia, Brazilija 2010] [24-eri metai miškų naikinimo]
Naktimis, dažnai galėjai pamatyti miškų deginimus žemdirbystei,
visame pasaulyje.
Galėjai matyti uostus, užneštus dumblu.
Galėjai matyti, kaip Afrikoje, miškinga juosta kasmet traukiasi.
Mes žinome apie pasaulinį atšilimą ir ką mes darome atmosferai.
Tai dar vienas dalykas, kurį gali labai gerai pajausti iš kosmoso -
kokia plona yra mūsų atmosfera.
Iš esmės, mintis ta, kad mes matome žmonių žalą,
daromą Žemei,
net iš kosmoso,
reiškia, kad mes negalime į tai nekreipti dėmesio.
Planeta reaguoja į žmonijos buvimą.
[Carl Sagan, "Pale Blue Dot", 1994] Žemė yra labai maža scena
didžiulėje kosminėje arenoje.
Pagalvokite apie kraujo upes,
pralietas visų generolų ir imperatorių,
kad visoje savo šlovėje ir galybėje
jie galėtų tapti laikinais
mažos šio taško dalelės valdovais. [Žemė 5,9 milijardų kilometrų atstumu]
Pagalvokite apie nesibaigiančias kančias,
kurias vieno pikselio krašto gyventojai
sukėlė kitiems vos matomiems kito pikselio krašto gyventojams.
Kaip jie yra pasiryžę žudyti vienas kitą,
kokia aistringa jų neapykanta.
Mūsų maivymasis,
mūsų įsivaizduojamas svarbumas,
kliedėjimas, kad mes turime kažkokią privilegijuotą padėtį visatoje,
netenka prasmės prieš šitą blyškią šviesą.
Mūsų planeta yra vienišas taškelis
didžiojoje, viską apimančioje, kosminėje tamsoje.
Visoje šitoje platybėje, nėra jokios užuominos,
kad pagalba ateis iš kažkur kitur
mus išgelbėti
nuo mūsų pačių.
Projektas Venera pristato
Pasirinkimas yra Mūsų
Dokumentinis filmas sukurtas Roxanne Meadows, Joel Holt, originali filmo muzika pagal Kat Epple
PIRMA DALIS
(Pasakotojas) Pirmą kartą istorijoje mes turime galimybes ir technologijas,
ir žinias pasiekti pasaulinę visuomenės gerovę.
Mes negalime toliau tęsti kaip iki šiol,
nes to pasekmės bus tikrai baisios.
2012 m. Jungtinių Tautų ataskaita teigia, kad pasaulinis gyventojų augimas
nuo 7 iki beveik 9 milijardų yra tikėtinas iki 2040 metų.
Išteklių paklausa augs proporcingai.
Iki 2030 m. numatoma, kad maisto poreikiai turėtų pakilti iki 50%,
energijos iki 45%
ir vandens iki 30%.
Šiuo metu mes eikvojame gamtos išteklius
50% greičiau nei planeta gali atkurti.
Tęsiant tokiu tempu, mums reikės dar 3 planetų,
kad patenkintume išteklių poreikius, kokie yra šiandien.
Kas yra šeštasis išmirimas?
Ar tai vyksta šiuo metu? Kokia yra to priežastis?
Tai, ką mes, žmonės, darome planetai,
keičia pamatines gyvenimo sąlygas
labai dramatiškai ir greitai.
(Pasakotojas) Visgi, nuo gamtos nelaimių iki karo,
mūsų pasenusi vertybių sistema palaiko šią beprotybę,
grąsinančią mums daugelyje sričių.
Ar geriausia, ką mes galime padaryti, tai tik likviduoti įvykio padarinius?
Ar politikai sugeba ir yra kompetetingi tvarkytis su mus supančiu pasauliu?
(Gordon Brown) Leiskite man paaiškinti.
Tvarkos! Ministre pirmininke.
(Pasakotojas) Ar mes paprasčiausiai nesugebame numatyti
ir planuoti savo ateities?
Ar mes ydingi iš prigimties ir nieko negalim dėl to padaryti?
(Žurnalistas) Kodėl tiesiog nepanaudojus kovinio būrio? - Taikytis!
(Pasakotojas) Mes dažnai girdime, kad žmogaus prigimtis yra nepakeičiama...
Tai tik žmogiška prigimtis!
...ir mūsų blogiausios savybės yra įgimtos.
- Kaip jie gali nustoti būti nusikaltėliais? - Ech, nesąmonė!
Jie tokie gimė ir nėra jokios prasmės bandyti juos pakeisti.
Veiksniai Lemiantys Elgseną
[Dr. Henry Schlinger Jaunesnysis] Manau yra sunku kalbėti apie specifinę žmogaus prigimtį
taip pat, kaip šnekame apie nekintančius veiksmų modelius ne žmonių rasėje.
Tačiau jau yra aišku, kad mokymasis žmonijoje vaidina pagrindinį vaidmenį.
Tiesą sakant, aš kalbu apie žmones kaip apie 'besimokančius gyvūnus',
nes žmonės mokosi daugiau nei bet kuris kitas gyvūnas.
(Pasakotojas) Ir visgi, turint omenyje mūsų agresijos istoriją,
polinkį į karą,
pavydą ir neapykantą...
(JAV kareivis) Nenustokit šaudyt
(Pasakotojas) ...mes vis dar turime daug ko išmokti.
Galima pagalvoti, kad neįmanoma nepastebėti
sąlygų, kuriose mes esame.
Ši kultūra tiesiog nežino nieko geriau.
Jie nežino, kokie veiksniai formuoja žmogaus elgesį.
Todėl jie išrado savo sąvoką
ir vertina žmogaus elgesį pagal savo vertybes
ir sako, kad tai žmogaus prigimtis.
Štai čia jie ir klysta.
Šiuo metu mes turime technologijų sprogimą savo kultūroje.
Aš manau daugelis žmonių galvoja, kad technologijos mus išgelbės.
Žinoma, technologijos daugeliu atvejų palengvino mūsų gyvenimus.
- Surask vietą automobiliui. - Vieta automobiliui rasta.
Kartais tai gerai, kartais - ne taip gerai.
(Žurnalistas) Dronai ginkluoti raketomis 'Pragaro ugnis'..,
Ar norėtumėte užsidirbti šnipinėdami savo kaimynus?
Yra viena technologija, kurios mes neturime, bet mums jos tikrai reikės
jei ketiname iš tikrųjų pasikeisti, ir tai yra elgsenos technologija.
Elgsenos mokslas turi būti taikomas taip, kaip buvo taikomi fizikos,
chemijos ir biologijos mokslai.
Tai yra tas trūkstamas mūsų kultūros ingredientas.
Ir jis yra pats sudėtingiausias, nes
tai prieštarauja tam, ką dauguma žmonių galvoja apie save pačius.
(Pasakotojas) Tiriant žmogaus elgseną, taip pat
kaip ir bet kurį kitą fizikinį reiškinį,
leis mums suprasti faktorius, atsakingus formuojant
mūsų nuostatas ir elgesį.
Visi gamtos mokslininkai mano, kad jų disciplinos medžiaga
paklūsta gamtos dėsniams ir tvarkai. Jei ne, tada negali užsiimti mokslu.
Elgsenos tyrėjai mano, kad žmogaus ir
kitų organizmų elgsena taip pat paklūsta gamtos dėsniams ir tvarkai.
Manant priešingai reikštų pripažinti, kad
žmogaus elgsena atskirta nuo likusios gamtos.
Mes nedarome tokios prielaidos, mes darome prielaidą,
kad žmogaus elgsena yra gamtos dalis.
(Pasakotojas) Žmogaus elgesys paklūsta gamtos dėsniams kaip ir visa kita.
Saulėgrąža pati nesisuka į saulės pusę.
Saulė ją suka šviesos srautu
ištempdama ląstelių membranas.
Burlaivis negali pats plaukti į priekį. Vėjas jį stumia.
Augalai negali patys augti. Jie yra veikiami
saulės šviesos, dirvožemio, temperatūros, kitų įvairių veiksnių.
Visi dalykai yra veikiami ko nors kito.
Visi žmonės yra veikiami kitų dalykų.
Atminkit, jūsų mama sakė: "puodelis, stalas, šviesa,
tėtis, mama" vėl ir vėl, kol jūs pradėjote daryti tai patys.
Netgi rasinės neapykantos yra išmokstama.
(Pranešėjas) ... kai netolerancijos ir rasinio pranašumo idealai
yra perduodami sekančioms kartoms.
Tu gali būti išauklėtas nekęsti afroamerikiečių.
Tu gali būti išauklėtas nekęsti žydų, švedų, bet kokių žmonių.
Aš nekenčiu filipiniečių.
Aš nekenčiu meksikiečių.
Aš nekenčiu jų visų!
Galėtume užauginti žydų berniuką Nacių kultūroje.
Jis taptų puikiu Naciu.
Pagrindinis Veiksnys?
(Pasakotojas) Mechaniniai procesai grindžiami daugeliu tarpusavyje sąveikaujančių sistemų.
- Ką ten turi, sūnau? - Lėktuvėlį.
Kas leidžia jam skristi? Ar tai propeleris?
- Propeleris nesisuks, jei lėktuvas bus be variklio, teisingai?
- Taigi, jis skrenda, nes turi variklį? - Bet varikliui reikalingi degalai.
- Ko gero, jį nuo žemės pakelia degalai.
- Beveik, bet jei variklis bus be uždegimo žvakių
ir negaus deguonies, degalai nedegs.
- Taigi, tai žvakės ir deguonis?
- Taip atrodytų, tačiau net jei visi šie dalykai veiktų,
o lėktuvas bus be sparnų ir pakilimo mechanizmo,
jis niekada nepakils nuo žemės.
- Taigi, tai sparnai ir pakilimo mechanizmas verčia lėktuvą skristi?
- Tiesą sakant, tai visi anksčiau išvardinti dalykai, sūnau. Tai sudėtingas aparatas.
Reikia, jog visi šie dalykai veiktų kartu, kad lėktuvas skristų.
Tai labai panašu į kitas technologijas ir net į žmogaus elgseną.
- Taigi, tai visi šie dalykai, kurie verčia lėktuvą skristi. - Būtent, vaiki!
(Pasakotojas) Visai kaip ir mechaninės sistemos, mūsų elgsena
nėra įtakojama tik vieno kokio nors faktoriaus.
Dievas sukuria žmones gerus arba blogus, diskusijos pabaiga.
(Pasakotojas) Mūsų elgesys veikiamas daugelio tarpusavyje sąveikaujančių veiksnių,
su kuriais mes susiduriame kasdien.
Dviems atskiriems individams viena aplinka niekada nebus tokia pati.
Tai prieštarauja žmonių nuomonėms, kuriomis jie teigia:
"Aš turiu tris vaikus. Jie visi užauginti
toje pačioje aplinkoje, bet visi išaugo tokie skirtingi."
Na, remiantis šiuo apibūdinimu, "ta pati aplinka"
žmonės turi omenyje namus, kuriuose jie gyveno arba tėvus, kurie juos užaugino.
Nėra tokio dalyko kaip "ta pati arba tokia pat aplinka".
Jei turi du vaikus, vienam yra 4 metai ir tu su juo žaidi,
septynmetis broliukas stovi šalia patempęs lūpą.
Tu klausi "Kas atsitiko?", o vaikis tik gūžteli pečiais.
Taip kyla nepasitikėjimas ir pavydas. Štai iš kur tai atsiranda.
(Dr. Schlinger) Bet moksliniu požiūriu, aplinka susideda
iš kasdienių sąveikų tarp tavo elgsenos
ir įvykių, kurie vyksta tiek tavyje, tiek aplink tave.
Taigi, aplinka yra nuolat kintanti.
Jei pasisodini jaunesnį vaiką ant kelių, pasisodink ir vyresnį.
Sakyk "Aš myliu jus abu".
Niekada nežaisk tik su vienu vaiku ir neturėk mėgstamiausio.
Jei sakai "Tu gali eiti į kiną,
o tu negali, nes neparuošei namų darbų",
tokiu atveju, kai sesė nukrenta nuo laiptų, brolis slapčia šypsosi.
Ne todėl, kad jis blogas, o todėl, kad jis jaučiasi nemylimas.
(Pasakotojas) Netgi mūsų požiūris į estetiką ir grožį
dažnai suvokiamas kaip natūralus dalykas,
bet pasidomėjus išsamiau paaiškėja, kad šis supratimas
smarkiai skiriasi skirtingose pasaulio vietose ir skirtinguose istorijos tarpsniuose.
Man atrodo, estetikos ir grožio supratimas didžiąja dalimi yra išmokstamas, o ne įgimtas.
Viskas, ką reikia padaryti, tai pasidomėti tuo, ką skirtingose kultūrose
žmonės laiko gražiu ir patraukliu.
Taps aišku, kad skirtingose kultūrose grožio etalonai smarkiai skiriasi.
Kartais jie skiriasi net vienos kultūros viduje.
Yra žmonių, kurie dėvi žalvarinius žiedus ant kaklo.
Tokiu būdu jie ištempia savo kaklą.
Jei nuimtume tuos žiedus, kaklas neišlaikytų galvos
ir jie tai vadina grožiu.
Tam tikrose salose, kurias aš esu aplankęs,
jei mergina turi didelį išsikišusį užpakalį, tai pas juos laikoma grožiu.
O lieknos merginos buvo visiškai nevertinamos.
(Pranešėjas) Mergina net galėjo būti uždaryta į narvą
ir būti jame, kol nepriaugs 120 kg,
tai padarytų ją praktiškai tinkamą vedyboms toje šalyje.
Žinau, kad yra nuomonių, jog tam, ką mes laikome gražiu
įtakos turi genai,
bet manau, kad pats paprasčiausias paaiškinimas tam,
ką mes suvokiame kaip gražų individą,
kyla iš to individo aplinkos, kultūros, kurioje jis užaugintas.
Jei visi turėtų labai ilgas nosis, tu pasidarytum plastinę operaciją, kad taip pat turėtum tokią.
Nėra tokio dalyko, kaip grožis.
Visa tai tik žmonių nusistatymas.
Jei vestum gražiausią pasaulio merginą,
bet pasirodytų, kad ji yra didelis galvos skausmas,
tas veidelis greitai tau taptų šlykštus.
(Pasakotojas) Kai kurie tyrėjai teigia, kad genai,
o ne auklėjimas, lemia tai, ar žmogus taps nusikaltėliu,
ar net žudiku.
Paklausus žmonių, kas, jų nuomone, lemia kuo jie taps:
daktaru, advokatu, ar bet kurios profesijos atstovu,
dauguma sutiks, kad tą nulemia auklėjimas,
tėvų, mokytojų ir kitų žmonių įtaka.
Ne genai. Genai nenulemia to, ar tapsite advokatu ar daktaru.
(Pasakotojas) Genai mums nesuteikia vertybių sistemos,
ir įgimto intelekto ar talento.
Genai neformuoja mūsų elgsenos. Patys genai
yra suformuoti mūsų evoliucijos istorijos.
Bet mūsų elgesys yra visiškai suformuotas
aplinkos, kurioje mes gyvename.
(Pasakotojas) Elgsena neatsiranda iš niekur.
Ji visuomet priklauso nuo aplinkos įtakos.
Norėjau sužinoti ar vyrų požiūris į moteris yra natūralus,
ar jie to išmoksta.
Taigi, prieš daugelį metų nuvykau į atokias salas.
Įdomus faktas buvo tai, kad salos gyventojai nevilkėjo drabužių.
Niekada nemačiau, kad vyras spoksotų į moters kūną.
Vaikai maudėsi nuogi.
Berniukai ir mergaitės, visi kartu.
Nebuvo jokių slaptų žvilgčiojimų į vienas kito kūnus.
Jų nameliuose ant sienų nekabėjo nuogų moterų plakatai,
nes ten būti nuogu yra normalu.
Vaikinai sako merginoms "Man patikti tu".
Jie glostydavo visą jų kūną nuo galvos iki kojų.
Jie nepuldavo prie krūtų.
Vyrai šioje šalyje teikia pirmenybę moterų krūtims,
nes jie to išmokyti "Ei, užmesk akį į tą mažulę!"
Kaltės Žaidimai
-Kieno tai kaltė? -Tikrai ne Demokratų.
- Tai tikrai ne jūsų kaltė.
- Tai žiniasklaidos ir Respublikonų kaltė.
- Ir taip pat draudimo bendrovės kaltė.
- Ir visa tai Obamos kaltė!
Tradicinis požiūris, suteikiantis
individui asmeninę atsakomybę ir autonomiją,
pripažįsta, kad individas atsakingas už teigiamą savo elgesį,
bet, kita vertus, suverčia jam kaltę dėl jo netikusio elgesio.
Kaltinti žmones dėl jų elgesio
yra vienas žalingiausių dalykų
mūsų, taip vadinamoje, išsivysčiusioje kultūroje.
Jų elgesys formuojamas kultūros, kurioje jie užauga.
Tai grindžiama požiūriu, kad esame laisvi,
kad laisvai galime pasirinkti savo elgesį.
Bet mokslinis požiūris užima priešingą barikadų pusę.
Mokslinis požiūris yra deterministinis, kuris teigia,
kad mūsų elgesys paklūsta gamtos dėsniams, mūsų elgesys yra priežastinis.
Nėra serijinio žudiko, kuris neturėtų praeities,
kuri jį tokiu padarė.
Kiekvienas New York'o gangsteris
tapo kokiu yra, susidėdamas su tokiais pat žmonėmis.
(Pasakotojas) Mūsų socialinės ir teisinės sistemos kaltina ir baudžia individą.
Ir visgi, šie bandymai pakeisti elgesį baudžiamąja praktika
ignoruoja asmens praeitį ir aplinką,
kurie ir formuoja tokį elgesį.
(TV pranešėjas) Nuo paprasčiausių kalėjimo gaujų
iki pavojingų gatvių gaujų:
tai pavojingas derinys tiek darbuotojams, tiek kitiems kaliniams.
(Pasakotojas) Tyrimai rodo, kad mokymasis
taip pat keičia fizinę ir cheminę smegenų struktūrą.
Akivaizdu, tame dalyvauja daugybė veiksnių,
bet genai vaidina tik mažą vaidmenį mūsų mokymesi,
palyginus su mūsų aplinkos vaidmeniu.
Nei vienas kinų kūdikis negimė mokėdamas kinų kalbą.
Ar žinojote tai? Jie turėjo eiti į mokyklą, kad išmoktų kalbą.
Nei vienas prancūzų kūdikis negimė mokėdamas prancūzų kalbą.
Nesvarbu kiek metų tėvai kalbėjo prancūziškai,
vaikai vistiek turi mokytis kalbą.
Mūsų smegenų žievė yra plastiška.
Mūsų elgsena yra labai lanksti ir prisitaikanti.
Mes esame labiausiai prisitaikantis sutvėrimas visoje planetoje.
Jei pažvelgtume į žmonijos istoriją šioje planetoje,
pamatytume, kad mes išmokome prisitaikyti
bet kurioje planetos terpėje.
Vienintelis skirtumas tarp kunigo ir vagies
yra aplinka, kurioje jie išugdyti.
(Pasakotojas) Mes nepriename prie išvados
be išorinių veiksnių.
Mes nekeičiame savo nuomonės.
Mūsų nuomonę keičia įvykiai.
- Ar girdėjai apie tokius brolius Wright?
- Ne.
- Jie sako, kad nori susikonstruoti skraidančią mašiną.
- Nesamonė, skraidančių mašinų nebus niekada.
Jei Dievas norėtų, kad jos skraidytų, jis būtų davęs joms sparnus.
(Griausmingas juokas)
(Pasakotojas) Mūsų nuomones keičia įvykiai.
- Aš pakeičiau savo nuomonę!
- Taip, aš irgi.
Jei gimei su efektyvesnėmis smegenimis,
greičiau veikiančiomis, nei vidutinės,
tu fašistu tapsi greičiau,
jei būsi išauklėtas fašistinėje aplinkoje.
Geros smegenys negali atskirti to, kas yra svarbu.
Smegenys neturi diskriminacijos mechanizmo;
tai įgyjama tiktai realia patirtimi.
Jei aplinka, sukūrusi mūsų vertybes, išliks nepakitusi,
nepaisant poetų, kunigų ir politikų raginimų,
elgesys ir vertybės išliks tokie pat.
Jei liepsit žmonėms nežvejoti tam tikroje vietoje,
bet nesuteiksit tiems žmonėms maisto
ir pragyvenimo sąlygų, jie tikrai pažeis tuos įstatymus.
Visi įstatymai turi atitikti realų pasaulį.
Ne įstatymai užkerta kelią nusikaltimams,
o tai, ar suteikiamos atitinkamos sąlygos.
(Žurnalistas) Šiomis dienomis, raganosių brakonieriai atskrenda sraigtasparniu,
ginkluoti stipriais migdomaisiais ir grandininiu pjūklu.
Raganosio ragas šiuo metu vertingesnis net už auksą.
Jei žmonės neturi darbo,
jie padarys bet ką, kad išmaitintų savo šeimą.
Jei sukursite įstatymą, draudžiantį vogti maistą,
jie vistiek vogs, kad tik patenkintų savo šeimos poreikius.
Bet koks žmogaus sukurtas įstatymas,
neatitinkantis realių aplinkybių, bus pažeistas.
(Pasakotojas) Aukštesni idealai ir siekiai, kurių žmonės tikisi,
negali būti įgyvendinti, kai siautėja nepriteklius ir karas.
[Andrew Bacevich, Bostono universitetas] Jei norite ką nors subombarduoti,
dažniausiai kyla stebėtinai mažai diskusijų dėl to, kiek tai gali kainuoti.
Bet kai kyla klausimas apie tai ar padėti
žmonėms, kurie kenčia,
tuomet mes tampame stebėtinai taupūs.
(Pasakotojas) Nei viena kultūra taip nevertina žmogaus elgesio.
Priešingu atveju jie klaustu, iš kur atsiranda godumas,
fanatizmas, neteisybės ir karas.
Jie diegia jums tas pačias vertybes, kurios leido jiems atsirasti valdžioje.
(Pasakotojas) Deja, visos visuomenės iki pat šios dienos,
įskiepyjo žmonėms tas vertybes, kurios palaiko esančius valdžioje.
ANTRA DALIS
Jei sukurtumėte filmą apie šių dienų kultūrą
ir parodytumėte jį ateityje, jis būtų laikomas siaubo filmu.
(Pasakotojas) Taigi, patyrinėkime pagrindinius veiksnius,
valdančius žmonių gyvenimus ir tautas:
Pinigai
ir vertybės, elgsena bei pasekmės,
kuriuos jie sukuria.
- Ką jūs turite omenyje? - Akcijų birža - korumpuota!
- Tu nežinai savo kredito galimybių? - Aš nežinau savo kredito galimybių.
- Bet tai labai svarbu... Argi nenori nusipirkti namo?
(Motyvacinis pranešėjas) Kas jūs? Ar jūs motyvuotas profesionalas,
kuris nesustos, kol negaus ko užsimanęs?
(TV pranešėjas) ...ir visi jie pripažinti kaltais daugiau nei dešimtyje sukčiavimo atvejų.
Pelno motyvas. Varžymasis.
Tai yra kapitalistinės sistemos pagrindas.
Kiek turi pinigų piniginėje? Kokį automobilį vairuoji? Ką norėtum nusipirkti?
(Korespondentas) Karinės pramonės rangovai džiaugiasi visų laikų aukščiausiais pelnais.
...karo industrijos kompleksu.
Katastrofiškas netolygios galios augimas.
Jei esi karinės industrijos dalis,
galbūt didesnis karų skaičius tau yra palanku.
...kalbame apie dronus ar jie padeda, ar kliudo...
...nei vienas civilis nebus nukautas arba sužeistas.
[Sprogimas]
(TV balsas) Absoliuti dauguma žuvusiųjų
nebuvo pirminės reikšmės taikiniai...
(Balsas) ...Ir pinigų galia kaip niekad matoma...
Pasenusi Sistema
ir tai kelia didelį nerimą.
"Ankstyvosioms gyvybės formoms buvo sunku
iššliaužti iš pirmykščio dumblo,
neišsitempiant to dumblo kartu su savimi. - Jacque Fresco"
(Pasakotojas) Kaip antikos laikų atgyvena,
pinigai, šiais laikais, tarnauja kaip korupcijos,
nepritekliaus ir kontrolės keleto žmonių rankose, mechanizmas.
[Abby Martin, Žurnalistė ir vedėja] Jie sugadino viską.
Kiekviena mūsų gyvenimo institucija yra sugadinta pinigų.
Labiausiai mane stebina tai, kad
mus pavergė tai, ką mes patys sukūrėme,
ne fiziškai, bet protiškai pavergė idėja,
sukurta pačios žmonijos.
Tai yra pasenusi nuostata, nes, manau, mes išaugome iš to, ką pinigai gali dėl mūsų padaryti.
"Labai paranku, kad tauta nesupranta
bankinės ir piniginės sistemų, nes jei jie suprastų,
manau, dar iki rytojaus ryto kiltų revoliucija."
~Henry Ford, Kompanija Ford Motor
(Pasakotojas) Žūtbūt bandydami išgyventi, daugelis dirba keletą darbų.
Jie gali vogti, meluoti ar pasisavinti.
...tikras stresas vidutiniam asmeniui.
...rūpesčiai dėl nuomos, darbo praradimo, įmokos už namą.
Stambesniu planu, pelno motyvas
sukuria negailestingą niokojimo ciklą.
Ligos, užterštumas ir karas laikomi normomis.
[Gen. H. R. McMaster] Tai yra karo laikotarpio ekonomika,
kuri pati save įtvirtina.
Įtakingi žmonės, esantys galios centre, siekia išlaikyti
karinį konfliktą kuo ilgiau ir mato tai kaip savo asmeninį interesą.
(Pasakotojas) Bet tai naudinga tik vienetams esantiems viršuje, kurie gyvena kaip parazitai,
manipuliuodami ir kontroliuodami pinigus.
[Dylan Ratigan, Autorius ir Vedėjas] Bankinė sistema šiuo metu efektyviai pavergia individus,
pavergia studentus, institucijas
ir iščiulpia jų resursus.
[Karen Hudes, Ekonomistė ir Advokatė] Jie sudarė sąlygas atsirasti centriniams bankams,
kurie apmokestintų visus valiutos mokesčiu
ir galėtų krautis turtus, nedarydami nieko.
Kas visa tai daro? Bankininkų grupė,
Federalinė Rezervų Sistema; tai privati sistema.
Fed yra privatus bankas, priklausantis privatiems akcininkams.
Neleisk pavadinimui "Federalinis" tavęs suklaidinti.
[Erin Ade, Korespondentė ir Vedėja] Jie tenkina vyriausybės bankinius poreikius,
štai ką iš esmės jie daro.
1913 metais, kuomet tuometinis JAV prezidentas Woodrow Wilson
pasirašė Federalinės Rezervų Sistemos įstatymą,
dauguma Kongreso atstovų jau buvo išvažiavę Kalėdinių atostogų.
(Pasakotojas) Šis įstatymas patikėjo JAV centrinę bankinę sistemą
Federalinei Rezervų Valdybai,
padarydamas juos vieninteliais, galinčiais išleisti Federalinio Rezervo banknotus,
arba, kitaip tariant, JAV dolerius.
Prezidentas Wilson gailėjosi šio sprendimo.
Jis sakė, kad jis tiesiog išpardavė savo šalį.
"Didi industrinė tauta yra kontroliuojama kreditų sistemos.
Mūsų kreditų sistema yra koncentruota.
Todėl, tautos augimas ir mūsų veikla
yra kelių žmonių rankose.
Mes tapome viena iš prasčiausiai valdomų,
viena iš labiausiai kontroliuojamų ir užvaldytų vyriausybių
civilizuotame pasaulyje; vyriausybė, valdoma
mažų žmonių grupių, nuomonių ir prievartos."
- Prezidentas Woodrow Wilson, 1916 m.
Tai yra sugedusi sistema, kuria mes vadovaujamės.
Tiesą sakant, kažkas spaudinėja kompiuterio klavišus kažkur;
štai kaip mes gaminame pinigus šiandien.
Nėra nieko, garantuojančio pinigų svarumą; už to nieko nėra.
Pinigai paremti vien pasitikėjimu
JAV vyriausybe. Tai yra IOU (I Owe You - Aš Tau Skolingas. liet.).
(Pasakotojas) Kai vyriausybė išleidžia daugiau nei surenka mokesčių
ir jai reikia pinigų, ji nespausdina savo pinigų,
bet skolinasi iš Federalinio Rezervo mainais už valstybinius lakštus,
tuos pinigus Fed paskolina už palūkanas.
Kai žmonėms ir korporacijoms reikia pinigų, jie taip pat kreipiasi į bankus.
Sistema yra pasmerkta žlugti. Jei bankas nusiperka obligacijų už 100 dolerių,
jis gali paskolinti žmonėms 10 kartų didesnę sumą, kitaip tariant 1000 dolerių.
Jie sukuria papildomus pinigus iš nieko:
jokių pinigų, jokio aukso, nieko, kuo tai būtų padengta.
Bankas taip pat atgauna visas paskolas su palūkanomis.
Taip pinigai sukuriami paprasčiausiai skolininkui pasirašius
ir pasižadėjus išmokėti visą skolą.
Dar blogiau, labai dažnai žmonės išmoka visą skolą,
gerokai didesnę dėl palūkanų.
Tai yra procesas, kuriuo individualūs asmenys,
kompanijos ir vyriausybės gauna norimus pinigus.
Tai vadinama, "bankininkystė, turint mažus rezervus"
ir ši priemonė naudojama bankų pasauliniu mastu,
kad išlaikytų žmones ir ištisas tautas amžinoje skoloje.
Jei ir toliau bus spausdinami doleriai, be jokio jų padengimo, kažkuriuo metu
žmonės praras pasitikėjimą valiuta, ir būtent tai dabar vyksta.
Bankinė sistema šiuo metu užsiima rizikingų paskolų bizniu,
sukurdama žmonėms skolą.
Išlieka rizika, kad skolininkai nesugebės išmokėti skolų,
bet atsakomybė už tai buvo nuolat užkraunama
ant JAV mokesčių mokėtojo ir JAV valiutos pečių.
Šiuo metu mes esame situacijoje,
kur pasaulio valiutos anksčiau ar vėliau subliūkš.
Niekas nežino kada tai nutiks, bet Federalinė Rezervų Sistema
spausdina dolerius, lyg rytojus neišauš.
Tai yra efektyvus nusikalstamas verslas,
grindžiamas žmonių dėmesio, išteklių ir laiko manipuliavimu,
kad ištrauktų iš to kuo daugiau vertės.
Tokiu būdu jie vagia mūsų pinigus.
Jie vagia mūsų pastangų ir darbo vaisius.
Tai išsikerojo mūsų visuomenėje kaip vėžys.
Šie bankininkai yra dalis sistemos,
vadinamos Tarptautinių Atsiskaitymų Banku.
Dauguma žmonių, net verslininkai ir bankininkai, nesupranta
šio banko (TAB) veikimo principo.
Bankui priklauso 43,000 kompanijų,.
kurių akcijomis aktyviai prekiaujama biržose. Iš viso apie 40% visų aktyvų.
Bankas niekam nepavaldus. Jis turi direktorių valdybą, sudarytą
iš 15 centrinių bankų valdytojų.
...ir jie susirenka 60% metinių pasaulio atlygių.
Jie supirko visą žiniasklaidą ir ji apgaudinėja piliečius.
Dabar žiniasklaida tiesiog tenkina korporacinius interesus žmonių,
kurie kontroliuoja pinigus ir politinę situaciją.
Iš viso yra apie 118 valdybų direktorių, kurie vadovauja
penkioms didžiausioms žiniasklaidos korporacijoms.
Jie visi dirba skirtingose valdybose, nuo Monsanto,
iki ginklų ir maisto.
Kai visi šie interesai susipina tarpusavyje,
nesunku pastebėti,
kieno interesus atstovauja pagrindinė žiniasklaida.
(TV pranešėjas) Pakenčiamas, subalansuotas.
(Dylan Ratigan) Jei norite suprasti, kas yra tikroji galia, pirmiausia turite suprasti,
kas iškelia kandidatus,
o ne kas už juos balsuoja.
Mūsų sistema nėra demokratija.
Žmonės, kurie dalyvauja kandidatų iškėlimo procese,
sudaro mažiau nei 5% populiacijos,
ir tiesą sakant, net mažiau nei 1% populiacijos.
Jei aš būčiau atsakingas už pasiūlymą,
ką visi turėtų valgyti,
aš visada siūlyčiau tik sūrainius arba keptą vištieną,
ir sakyčiau jums, kad tai yra demokratija, nes jūs galite valgyti, ką tik norite,
kol tai yra sūrainis arba kepta vištiena.
Ar tai iš tikro būtų demokratija? Aš galėčiau iškišti tai jums kaip demokratiją,
nes aš nesprendžiu, ar jūs valgote sūrainius, ar keptą vištieną.
Jūs balsuojate labai dideliuose ir plačiai išreklamuotuose rinkimuose,
už tai ar mes pasirinksim keptą vištieną, ar sūrainius.
Tuo tarpu žmonės susiskirsto į gentis,
į tokias kaip, "Keptai vištienai - NE" ir "Už sūrainius"
ir jie aiškins jums, kodėl pasirinkus sūrainius,
ateis pasaulio pabaiga ir kodėl kepta vištiena jus išgelbės.
(Pasakotojas) Tie, kurie gali sau tai leisti,
samdo lobistus, kurie iš esmės nuperka politikus.
Didžiąją dalį laiko, kuri nors partija atitiks jų poreikius.
[Prof. James Thurber, Vedėjas] Lobistas Jungtinėse Valstijose yra žmogus,
kuris atstovauja kieno nors kito interesus ir jam už tai yra sumokama.
(Pasakotojas) Išleidžiami įstatymai labai dažnai būna sukurti
pačių korporacijų, kad atitiktų jų poreikius.
(Pasakotojas) Profesorius Thurber įžvelgia pogrindinį lobizmo augimą
ir apytikriai apskaičiuoja, kad ši industrija sudaro daugiau nei 9 milijardus dolerių per metus,
ją aplenkia tik turizmo industrija ir vyriausybės aparatas.
Priežastis, kodėl mes nieko nekeičiame yra ta,
kad bankams Vašingtone atstovauja beprotiškas skaičius lobistų.
(Pasakotojas) Lobistai yra ten tik tam, kad nupirktų palankius įstatymus.
Jie ten ne tam, kad užtikrintų demokratinius procesus.
Šeimos ir darbininkai tiesiog neturi tiek perkamosios galios,
kad jų poreikiai būtų patenkinami.
Vašingtone yra lobistas, atstovaujantis Citibank,
Paul Volcker, kuris tikrąja to žodžio prasme perrašė įstatymo pataisą
ir pateikė ją kaip kongreso atstovų Dodd ir Frank darbą.
Įstatymo pataisos nerašė joks politikas, ar jo kabineto atstovas.
Ji buvo parašyta lobisto iš Citibank!
Jie sukūrė šią sistema, kad galėtų įsitvirtinti ir, iš esmės,
finansuoti savo interesus.
Viskas, kas buvo 2007-2008 metais,
ko mes taip bijojom: paskolos užstatant namą,
kreditų burbulai, kiti finansiniai kontraktai -
visa tai vis dar egzistuoja. Be jokios abejonės.
Tiesa, kad bankams keliami aukštesni finansiniai reikalavimai,
kad jie nedalytų paskolų bet kam, bet tie reikalavimai ne tokie jau ir aukšti.
Jei mes neturėsime žiniasklaidos, pateikiančios informaciją
apie tai, kas iš tikro leidžia tuos įstatymus ir priima tas pataisas,
ir dėl ko visa tai, ir kam tai naudinga,
tuomet mes gyvensime iliuzijoje.
[Autorius Paul Wright] Paprastai įstatymus šioje šalyje rašo turtingieji
ir galingieji, nes, mano manymu, pagal patį apibrėžimą,
jie yra tie, kurie valdo teisės aktų leidėjus ir
aukščiausius šios šalies valdžios atstovus.
Tai bauginanti realybė, nes
gali tiesiog nusipirkti tokių įstatymų priėmimą,
kurie dirbs tik tau ir tavo korporacijai taip, kaip tu nori.
Visiškas nebaudžiamumas, kurį turi korporacijos,
nepaliaujamai veikti, teršiant visą planetą...
Dideli toksiškų anglies pelenų išsiliejimai
vėl kelia klausimus dėl vandens saugumo
ir dėl pačių valstybės institucijų, prižiūrinčių šią industriją.
Nėra jokios atsakomybės, tik menki sudrausminimai
su keletu baudų šen ar ten; turiu omenyje nuo vergiško darbo
iki besaikio planetos išteklių naudojimo.
(Reporteris) Milžiniškos liepsnos, sukeltos išsiliejus žaliavinei naftai iš cisternų,
nušviečia naktinį dangų.
(Pasakotojas) Transporto ministerijos sekretorius, Anthony Foxx, tegali patarti industrijai,
kad šie lokomotyvai nebegali būti eksploatuojami.
Bet tokio patarimo laikymasis nėra privalomas.
Aplinką teršiančioms industrijoms tokios menkos nuobaudos
nekels grėsmės, kol tai bus pelninga.
JP Morgan pernai sumokėjo 13 milijardų dolerių baudų.
Jei turi tiek pinigų vien tik baudoms sumokėti...
ir jie atsideda į šalį 19 milijardų dolerių baudoms mokėti!
(Reporteris) JP morgan valstybei sumokės 410 milijonų dolerių baudomis,
bet nepripažįsta, jog buvo nusižengta.
Goldman Sachs sutiko sumokėti 550 milijonų dolerių baudą,
nepripažindami savo nusižengimų.
UBS sutiko sumokėti apie 50 milijonų dolerių.
Pagal pasiektą susitarimą UBS taip pat nepripažino nusižengę.
Aš manau, kad žmonės įvykdo nusikaltimus pagal
savo užimamą socialinę padėtį.
Bertold Brecht kažkada paklausė: "Kas yra didesnis nusikaltimas:
apiplėšti banką ar turėti nuosavą?"
Kaip kad esame matę - nuo santaupų ir paskolų skandalų,
iki Wall Street'o kracho - bankų valdytojai dažnai
apiplėšia institucijas, kurios juos samdo.
Jie atlieka galybę nelegalių veiksmų,
tačiau retai kada yra patraukiami baudžiamojon atsakomybėn.
(Pasakotojas) Tam, kad įsitvirtintų, pramonės įmonės dažnai
samdo baigiančius kadenciją politikus, taip užsitikrindamos
glaudų bendradarbiavimą tarp politikų ir verslo.
(Pranešėja) Wall Street'e Eric Cantor bus pirmininko pavaduotojas
ir vadovaujantis inversticijų banko direktorius, uždirbantis
daugiau nei 3 milijonus dolerių per dvejus metus.
Aš tai vadinu "Wašingtono ir Wall Street'o besisukančiomis durimis"
su visais ten vykstančiais neaiškiais sandėriais.
(Vedėjas) 50% Senato narių tarp 1998 ir 2004 metų
paliko postus, kad taptų lobistais, taip pat 42% Atstovų Rūmų narių.
Šie skaičiai tik auga. Vidutinis lobistų,
atstovaujančių politikus, uždarbis pakilo 1452%!
Per visą istoriją nebuvo labai slepiama,
kad vyriausybė elgėsi taip, lyg būtų turtingųjų klasės patikėtiniai.
Taip, yra idealistų politikų, kurie įsitraukia į šį žaidimą,
kad pakeistų pasaulį, tačiau, jei jie nors kiek geri savo darbe,
ir jei nori iškilti politikoje, jie jau nebekeičia pasaulio,
o tiesiog tarnauja savo rėmėjų interesams.
Yra sakoma "Rašykite savo Kongreso nariui".
Bet kas jis po velnių per asilas, kad jam turėtume rašyti?
Jis turėtų būti technologijų ir žinių priešakyje.
Neturėtumėte jam rašyti.
Esu tikras, kad dauguma esate skridę lėktuvu.
Jums nereikia rašyti pilotui "Skrendi pasviręs!
Išsitiesink, po paraliais!"
Jis žino savo sritį - dėl to ir gavo šį darbą.
Tarnautojai Vašingtone dabar yra teisininkai ir verslininkai
ir negali išspręsti jokių problemų.
JAV gyvena apie 317 milijonų amerikiečių.
2012 m. 80% į super PAC fondus surinktų pinigų
buvo gauta iš 196 asmenų.
Jei esmė yra pasipelnymas, tai tie interesai
ir bus patenkinami pirmi, o visa kita liks antrame plane.
Tokia yra liūdna realybė.
(Pasakotojas) Piniginėje sistemoje į vartotojus yra žiūrima
kaip į rinkos dalį, jie reikalingi kaip potencialūs pirkėjai, nešantys pelną,
ir išdidžiai rodantys dizainerių etiketes, automobilius
ir kitus prekės ženklus tam, kad pakeltų savo savigarbą.
Jie tapo tik dar vienu reklaminiu stendu.
Vertybės tėra tik pelno didinimas iš metų į metus.
Mes dirbtinai pripumpuojame gyvūnus, kad jie greičiau augtų.
Jei tik gali pagreitinti ląstelių dalijimąsi vištoje, tu gali ją greičiau ir parduoti.
Ar tai turi įtakos žmogaus organizmui?
Jiems tai nerūpi. Jiems tik rūpi parduoti kuo daugiau vištų.
Nėra tokios galiojančios vertybių sistemos,
kuri iš tikro būtų naudinga žmonijai,
nes viskas yra paremta vartotojiškumu ir pelno siekiu.
(Pasakotojas) Turtingieji pelnosi daug sparčiau nei kada nors anksčiau.
(Pasakotojas) Žmonės kalba apie faktą, kad 1% pasaulio turtingiausiųjų
turi daug daugiau nei visi kiti.
Vaizdumo dėlei, paimkime viso pasaulio populiaciją
ir sumažinkime ją iki 100 individų.
Vargingiausi žmonės - kairėje, turtingiausi - dešinėje.
Dabar parodykime, kaip visas pasaulio turtas yra pasiskirstęs.
Didžioji dauguma praktiškai neturi nieko, tuo tarpu 1% turtingiausiųjų
turi sukaupę 43% mūsų pasaulio turto.
Kai tuo tarpu 80%, esančiųjų apačioje, t.y. 8 iš 10 žmonių,
kartu paėmus teturi vos 6%.
300 turtingiausių žmonių žemėje
turi tiek pat turto, kiek ir 3 milijardai pačių skurdžiausių.
Grupė žmonių, kurie užpildytų vieną vidutinio dydžio lėktuvą,
turi daugiau turto nei kartu sudėti Indijos, Kinijos,
JAV ir Brazilijos gyventojai.
Pramoninio pasaulio sėkmė tiesiogiai priklauso nuo
besivystančių šalių nesėkmės ir išsivystymo trūkumo.
Jų atsilikimo priežastis yra ta,
kad jos yra įsiskolinusios išsivysčiusioms šalims; mes neklestėtume,
jei ne pigus darbas ir kontraktinė vergovė
esantys visose Trečiojo pasaulio šalyse.
Taigi, galios svertas niekada nepersisvers į kitą pusę,
nes jis priklausomas nuo šiuo metu esančios situacijos.
(Korespondentas) Purvinas ir pavojingas darbas yra atliekamas vaikų.
Darbai kasyklose paprastai paliekami paaugliams,
su šachtų sienomis vos paramstytomis medžių šakomis.
Jiems gręsia tikras pavojus.
Turtingos vyriausybės mėgsta sakyti, kad jos padeda vystytis neturtingoms šalims,
bet kas ką čia vysto?
Kiekvienais metais neturtingos šalys išmoka turtingoms
apie 600 milijardų dolerių palūkanas
už paskolas, kurios jau seniai buvo išmokėtos daugybę kartų.
Taip pat neturtingos šalys netenka pinigų dėl prekybos apribojimų,
kuriuos įvedė turtingos šalys.
Iš viso, tai daugiau nei 2 trilijonai dolerių kasmet.
(Pasakotojas) Piniginės sistemos egzistavo šimtmečius
ir nesvarbu, suvokiame tai ar ne, jos visada skirtos kontroliuoti elgesį,
apribojant daugumos perkamąją galią.
Vienas to pavyzdys - teisinė sistema.
Aš manau, kad daugelis žmonių mato mūsų teisinę sistemą
kaip rasistinį sąmokslą todėl,
kad akis bado tokie neproporcingi skaičiai vyrų,
ypač juodaodžių, įkalintų mūsų teisinėje sistemoje.
40-50% žmonių,
esančių mūsų kriminalinės teisėtvarkos sistemoje yra juodaodžiai vyrai.
Juodaodžiai vyrai sudaro maždaug 5% šalies gyventojų.
Manau, žmonės gali svarstyti ir diskutuoti to priežastis;
pradedant nuo institucinio rasizmo iki policijos praktikos.
Bet galų gale viskas susiveda į socialines grupes -
priežastis, dėl kurios rasinės mažumos yra neproprcingai įkalinamos,
yra ta, kad jos taip pat neproporcingai skurdžios.
Priežastis yra dvipusė teisinė sistema.
Turime turtingą vyruką, jis pasisamdė puikų advokatą,
kuris privers sistemą dirbti jam tokiu būdu,
kad dauguma mūsų galėtų tik pasvajoti apie tokį teisingumą.
Niekas neteigia, kad turtingi juodaodžiai
yra masiškai įkalinami.
Turtingi juodaodžiai gauna maždaug tokį patį aptarnavimą,
kaip ir turtingi baltaodžiai, tai yra, jie nepatenka į kalėjimą.
Aplinka formuoja vertybes. Reikia dirbti ne su individu.
Ne su žmogumi, kuris turi emocinių problemų.
Jie greičiausiai turi emocinių problemų, nes dirba už minimumą.
Psichologai bando priderinti jus prie šios sistemos,
todėl jie yra neišmanėliai.
(Pasakotojas) Pakartotinio nusikalstamumo lygis kalėjimuose yra aukštas
todėl daugelis teigia, kad kalėjimai neveikia.
Tačiau galiausiai, kalėjimai puikiai tarnauja
kaip socialinės kontrolės įrankis, apsaugantis
įsitvirtinusią politinę ir ekonominę sistemą.
Jei samdysite žmones, kurie sprendžia socialines problemas,
viso labo, įkalindami žmones,
rezultatai nebus labai geri.
Bet man atrodo, mums labai gerai sekasi įkalinti žmones,
ir būtent todėl masinis įkalinimas
tapo didžiuliu šios šalies valdančios klasės laimėjimu.
(Pasakotojas) Pasak Pasaulinės Sveikatos Organizacijos,
kuo didesnė visuomenės ekonominė nelygybė,
tuo dažnesni smurto atvejai, nuo žmogžudysčių iki karo.
JAV yra aukščiausias žmogžudysčių lygis tarp išsivysčiusių šalių.
Tiesą sakant, Jungtinės Valstijos pirmauja daugelyje dalykų,
ir svariausias dalykas, dėl kurio mes galime sakyti, kad esame numeris vienas,
yra žmonių, kuriuos mes įkaliname, skaičius.
Jungtinės Valstijos sudaro apie 5% pasaulio gyventojų,
bet pas mus yra 25% pasaulio kalinių.
Kinija turi 4 kartus daugiau gyventojų nei Jungtinės Valstijos,
bet net perpus mažiau kalinių.
Jungtinės Valstijos turi daugiau kalinių, nei turėjo Sovietų Sąjunga
valymų ir kolektyvizacijos metu
1930-iais liūdnai pagarsėjusiuose Sovietų Gulaguose.
Skurdo Padariniai
(Pasakotojas) Skurdas yra užburtas ratas, iš kurio vargšai retai kada pasprunka.
Tyrimai rodo, kad nepriteklius gali sumažinti protinius gebėjimus
ir pažintines funkcijas.
Tai veikia vaikų smegenų vystymąsi ir atmintį.
Skurdas yra svaresnis faktorius susirgti psichinėmis ligomis,
nei tiesioginis karo poveikis.
(Pasakotojas) Socialinė-ekonominė atskirtis
taip pat užkerta kelią žmonėms nusipirkti sveiko maisto,
nes apdoroti ir supakuoti maisto produktai, pilni cukraus ir priemaišų,
yra gerokai pigesni, už maistingą ir šviežią maistą.
Jokių Krautuvėlių
Pastaraisiais metais išryškėjo nerimą kelianti tendencija.
Iš praeities faktų aiškiai matosi, kaip investicijos traukiasi iš mažų krautuvėlių,
kurios uždaromos bendruomenėse su mažesnėmis pajamomis,
sąmoningai, kaip verslo sprendimas.
Sveikatos Problemos
(Pasakotojas) Stresas, sukeltas skurdo, taip pat siejamas su sveikatos problemomis,
tokiomis kaip aukštas kraujo spaudimas ir cholesterolis,
pakilęs nutukimų ir diabeto skaičius.
Statistiškai, jie labiau linkę rūkyti.
Be to, vargšai dažnai yra priversti
gyventi vietovėse, kuriose prasta oro kokybė.
Tai ne vien neturtingųjų problema,
visos socioekonominės sritys kenčia,
kai mūsų oras, maistas ir vanduo yra teršiami iškastinio kuro išmetamųjų dujų
ir atominių nelaimių radiacijos.
(Korespondentas) Dėl nelaimės, įvykusios Fukušimos atominėje elektrinėje,
visa vietovė šiuo metu pavirtusi radioaktyvia dykviete,
ir ten gyvenę žmonės nežino, ar kada nors galės sugrįžti į namus.
Mirtys Sukeltos Taršos
[Profesorius Mark Jacobson, Inžinierius] Šiuo metu esanti energijos infrastruktūra pareikalauja visame pasaulyje nuo 2,5 iki 4 milijonų
gyvybių dėl kvėpavimo takų, širdies ligų
ir astmos komplikacijų, per metus.
Mes esame Pekine, miesto centre, ir taršos lygis
eilinį kartą viršija visas normas.
Prietaisų parodymai viršija Pasaulio Sveikatos Organizacijos standartus 25 kartus.
...įskaitant nuo 50 iki 100 tūkstančių mirčių per metus Jungtinėse Valstijose
ir 16,000 vien tik Kalifornijoje.
"Mes leidome sau tikėti ir įgyvendinti
dvi ekonomines melagystes:
niekas neturi vertės, kol tos vertės nenustato rinka
ir kad mūsų bendruomenių ekonominis gyvenimas
gali būti saugiai patikėtas į didelių korporacijų rankas. - Wendell Berry"
Ekonominė sistema, kurioje mes šiuo metu gyvename, žudo planetą,
nes ši sistema pagrįsta modeliu, kuris yra netvarus.
Jau šiandien mes matome to įrodymus.
Šiuolaikinė energijos infrastruktūra, gyvuojanti jau ilgą laiką,
sukėlė šiltnamio efektą
ir Žemės klimato šilimą.
Žemės klimatas šyla greičiau nei bet kada
nuo paskutinio ledynmečio pabaigos.
Kokia yra Tikroji Kaina?
Jei įskaičiuotumėte karo kainą,
taršos kainą ir aplinkos naikinimo kainą,
tai litras degalų kainuotų nuo 3,5 iki 5 eurų.
Taigi, JAV mokesčių mokėtojas dotuoja degalus,
nepaisant taršos kainos, nepaisant naftos išsiliejimų valymo kainos,
nepaisant grobuoniškos kariuomenės kainos,
kad tik išsaugotų tuos išteklius
privačioms energijos kompanijoms,
kurios parduoda naftą už 0,6 - 0,8 ar už 1 eurą už litrą,
kas ir palaiko šią sistemą gyvą.
Poveikis Planetai
Be to, dėl aukštų CO2 lygių:
CO2 yra rūgštis.. [na] visa tai ištirpsta vandenyje ir tampa angliarūgšte
ir tai įtakoja vandenynų rūgštingumo kilimą.
Visa tai naikina koralinius rifus.
Turime suvokti, kad mūsų planeta
sugeba atsigauti ir nekyla klausimų, kad
ji išgyveno daugybę pasaulinių išmirimų.
Mes turime tai įrodančių fosilijų ir Žemė visada atsigaudavo.
Tačiau Žemė negali išmaitinti neriboto skaičiaus žmonių.
Be to, dažnėjant lauko ir miškų gaisrams,
didėja oro tarša ir kyla temperatūra.
Norėčiau manyti, kad vieną dieną mes tapsime kelių planetų rase,
bet mes vistiek turime rūpintis savo gimtąja planeta.
Kylantis Jūros Lygis
Pasaulinis atšilimas sukelia daug papildomų problemų.
Jūros lygio kilimas yra labai didelis rūpestis, pavyzdžiui:
šiuo metu pasaulyje yra apie 65-70 metrų jūros lygio užšalusio lede,
daugiausiai Antarktidoje, taip pat Grenlandijos ledynuose
ir jūros ledas, esantis Arktyje, bei kitose vietose.
Jei temperatūra bus pakankamai šilta, kad ištirpdytų ledą,
tai reiškia, kad jūros lygis pakils 65-70 metrų
ir užlies apie 7% sausumos ir
...visa tai įvyks prie pakrančių, kur gyvena daugiausia pasaulio žmonių,
tai taps didžiule katastrofa.
Visiškai aišku, kad Žemės atsigavimas
turi ribas. Jei mes persistengsime,
niekas nepaneigs, kad nepatirsime Žemėje atmosferos išnykimo,
kaip nutiko Veneroje.
Siautėjančios Audros
Taip pat galime pastebėti sustiprėjusį audringumą, suintensyvėjusius uraganus
ir padidėjusius orų ekstremumus, siejamus su globaliniu atšilimu.
Matomos žymios problemos, ir visa tai gali būti susieta
su anglies, naftos ir degalų degimo emisijomis,
atsiradusiomis industrinės revoliucijos metu,
kuri prasidėjo tarp 18 amžiaus vidurio ir pabaigos.
Mes turime ribotą sistemą, visai kaip erdvėlaivio viduje.
Be abejo, Žemėje aplinkos sąlygos yra daug geresnės,
nes Žemė yra daug sudėtingesnė už
aplinkos kontrolės sistemą, esančią erdvėlaivyje.
Bet visa tai yra ribota, Žemė yra ribota,
ir ji nešiojo gyvybę milijardus metų.
Tikėkimės, ji ir toliau tai darys,
bet nestumkime Žemės prie tos ribos, kurią pasiekusi ji nebegalės atsigauti.
Ar žemė yra visatos beprotnamis? - Albert Einstein
(Pasakotojas) Visai tikėtina, kad vien tik karas
galėtų tapti aplinkos pražūtimi.
(Balsas per megafoną) Mes norime pasiųsti žinutę Amerikai!
Kuo daugiau dronų atakų suorganizuosit, tuo daugiau žmonės piktinsis!
Dronai kuria savižudžių sprogdintojų fabrikus.
(Pasakotojas) Mūsų brutalus, konkuruojantis elgesys, nėra žmogaus prigimtis,
bet paprasčiausiai nepritekliaus rezultatas, paverčiantis mus visus varžovais,
kovojančiais tarpusavyje, kad išgyventume.
Nepriteklius gali atsirasti natūraliai,
bet, taip pat gali būti tyčia industrijų ir valstybių sukurtas dėl pelno
ir nacionalinio intereso.
Tol, kol tautos bus kankinamos nepritekliaus,
konfliktai tarp žmonių neišnyks.
Nuo nusikaltimų, žmogžudysčių
ir kito smurto,
iki beatodairiško karo -
didžiausios žmonijos kvailumo išraiškos.
-Subombarduokite juos iki pamatų!
Šitoks elgesys turi būti pašalintas, jei mes norime išlikti.
-Subombarduokite juos! -Tai geriausias verbavimo į al-Qaeda įrankis.
Tai garantuoja, jog smurto ciklas tęsis.
(Pasakotojas) Su šiuolaikinių technologijų gebėjimu aprūpinti visus,
mes turim žengti kitokio požiūrio link.
Priešingu atveju nesibaigiantis pakilimų, nuopolių
ir karų ciklas tęsis.
-(sarkastiškai) O ne! Taika šiais laikais. Ajajai.
Jei mes neužbaigsime karo, karas užbaigs mus ~H. G. Wells, 1936 m.
Niekas, o ypač Jungtinės Valstijos,
neina į karą, kad išvaduotų ar skleistų demokratiją.
Vienintelė praktinė karo paskelbimo priežastis
yra noras atimti išteklius.
Jungtinių Valstijų atveju, tai dažnai būna energijos ištekliai,
arba politinių struktūrų palaikymas,
kad nenutrūktų tų išteklių tiekimas.
(Pasakotojas) Smedley Butler, JAV jūrų pėstininkų pajėgų generolas majoras,
labiausiai pasižymėjęs jūrų pėstininkas, prieš savo mirtį
išdėstė viską teisingai, rašydamas:
"Aš aktyvioje karinėje tarnyboje praleidau 33 metus ir 4 mėnesius
ir per tą laikotarpį aš daugumą laiko praleidau
dirbdamas aukštos klasės smogiku dideliems verslams,
Wall Street'ui ir bankininkams.
Trumpai tariant, buvau reketininkas,
kapitalizmo gangsteris.
Aš padėjau padaryti Meksiką saugia amerikiečių naftos interesams.
Aš padėjau padaryti Haitį ir Kubą tinkamomis vietomis
National City banko berniukams susirinkti pajamas.
Aš padėjau išprievartauti pusę tuzino Centrinės Amerikos valstybių,
Wall Street'o naudai.
Aš padėjau išvalyti Nikaragvą,
tarptautinio Brown Brothers banko interesams.
Aš nešiau šviesą į Dominikos Respubliką, Amerikos cukraus pramonės interesams.
Aš padėjau padaryti Hondūrą, tinkamą Amerikos vaisių kompanijų veiklai.
Kinijoje, aš padėjau Standard Oil kompanijai vykdyti savo veiklą nekliudomai.
Pažvelgus atgal, galvoju, jog net Al Capone galėjo kai ko iš to pasimokyti.
Daugiausia ką jis pasiekė - vykdė reketą trijose apygardose.
Aš tai vykdžiau trijuose kontinentuose.
Karas yra reketas. Jis visada toks buvo.
Keli pasipelno, o dauguma sumoka. Bet yra būdas visa tai sustabdyti.
Jūs negalite to užbaigti nusiginklavimo konferencijomis.
Tai gali būti efektyviai sutriuškinta tik pašalinant iš karo pelną."
Šiandien mūsų universitetai apsirūpinę geriau nei bet kada:
geriausi mikroskopai, geriausia mokslinė įranga... Bombos tampa galingesnės.
Karai tampa žiauresni. Žudymai taip pat.
Žmonių žudymas, miestų bombardavimas yra nereikalingi.
Kažkas su mūsų kultūra negerai; labai negerai!
(Abby) Taigi, mes negalime išlikti esant šiai sistemai.
Manau, metas išrasti ratą iš naujo ir išsiaiškinti,
kaip mes iš tikro galime išgyventi, ne tik kaip rasė,
bet ir kaip viena planeta, nes laiko liko nedaug.
(Pasakotojas) Individo ar pavienės korporacijos kaltinimas
mums neatskleidžia pagrindinių šių problemų priežasčių.
Visa mūsų socioekonominės sistemos struktūra yra tokia,
kad kiekvienas kovoja už save -
taip sukuriama grobuoniška, konkurencinė aplinka.
Bandymas surasti sprendimus esminėms mūsų visuomenės problemoms,
bus tik laikinas skylių užlopymas,
tik nukeliantis nebetinkamos naudoti sistemos griūtį.
(Pasakotojas) Sekančioje filmo dalyje mes išsamiau patyrinėsime
automatikos, mokslo
ir atsinaujinančios energijos sritis.
Ir Projektas Venera pateiks naują socialinį sumanymą.
Jo pagrindinis tikslas yra žmonių gerovė,
aprūpinant kiekvieną aukštu gyvenimo lygiu,
tuo pat metu nepažeidžiant planetos ekosistemos.
Mes paaiškinsime ir iliustruosime daugybę pasiūlymų:
viso miesto sistemas,
kanalus tiekiančius kylančio jūros lygio vandenis
į žemiau jūros lygio esančias dykumas,
miestus jūroje, atstatančius vandenynų ekositemą
ir kitus jaudinančius pasaulio perkūrimo scenarijus.
Laukite Tęsinio
Išvertė Linguistic Team International http://forum.linguisticteam.org